DECIZIA COMISIEI

din 9 iulie 2009

de stabilire a criteriilor ecologice de acordare a etichetei ecologice comunitare pentru servicii de camping

[notificată cu numărul C(2009) 5618]

(Text cu relevanță pentru SEE)

(2009/564/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,

după consultarea Comitetului pentru etichetare ecologică al Uniunii Europene,

întrucât:

ADOPTĂ PREZENTA DECIZIE:

Articolul 1

(1) Categoria de produse „servicii de camping” cuprinde, ca serviciu principal remunerat, asigurarea de spații echipate pentru structurile de locuit mobile într-o zonă delimitată.

De asemenea, aceasta cuprinde și alte instalații de cazare adecvate pentru găzduirea oaspeților, precum și zone colective destinate serviciilor comune, dacă acestea sunt furnizate în limitele zonei definite.

(2) „Serviciul de camping” furnizat în limitele zonei definite poate include și servicii de alimentație și activități de agrement, oferite de camping în calitate de proprietar sau de administrator al acestor servicii.

(3) În sensul prezentei decizii, serviciile de alimentație includ micul dejun, activitățile/instalațiile de fitness și de agrement includ saune, piscine și alte asemenea instalații care se află în spațiul unității de cazare și zonele verzi, precum parcuri și grădini, care sunt deschise oaspeților și care nu fac parte din structura campingului.

(4) În sensul prezentei decizii, microîntreprinderile se definesc în conformitate cu Recomandarea 2003/361/CE.

Articolul 2

(1) Pentru a i se acorda eticheta ecologică comunitară pentru servicii de camping în temeiul Regulamentului (CE) nr. 1980/2000 (denumită în continuare „eticheta ecologică”), un serviciu de camping trebuie să îndeplinească toate cerințele de mai jos:

(c)

(2) În sensul alineatului (1) litera (c), serviciul de camping trebuie să obțină cel puțin:

(3) Punctajul menționat la alineatul (2) trebuie mărit cu oricare dintre următoarele, în cazul în care serviciile sunt furnizate de aceeași administrație sau de același proprietar al serviciilor de camping:

(c)

Articolul 3

(1) Prin derogare de la articolul 1 alineatul (3) din Decizia 2000/728/CE, în cazul în care o microîntreprindere solicită acordarea etichetei ecologice, taxa aferentă cererii se reduce cu 75 %, fără a fi posibile alte reduceri.

(2) Prin derogare de la articolul 2 alineatul (5) prima teză din Decizia 2000/728/CE, valoarea minimă a taxei anuale pentru microîntreprinderi, percepută pentru folosirea etichetei ecologice, este de 100 EUR.

(3) Volumul anual al vânzărilor pentru toate serviciile de camping se calculează prin înmulțirea prețului pentru serviciul prestat cu numărul nopților de cazare și reducerea produsului rezultat cu 50 %. Prețul pentru serviciul prestat se consideră a fi prețul mediu plătit de turist pentru șederea peste noapte, inclusiv toate serviciile care nu presupun o taxă suplimentară.

(4) Se aplică reducerile la taxa medie anuală prevăzute la articolul 2 alineatele (6)-(10) din Decizia 2000/728/CE.

Articolul 4

Criteriile ecologice pentru categoria de produse „servicii de camping”, precum și cerințele de evaluare și verificare aferente sunt valabile patru ani de la data adoptării prezentei decizii.

Articolul 5

În scopuri administrative, numărul de cod atribuit categoriei de produse „servicii de camping” este „026”.

Articolul 6

Decizia 2005/338/CE se abrogă.

Articolul 7

(1) Cererile pentru eticheta ecologică care se înscriu în categoria de produse „servicii de camping” și sunt depuse înainte de data adoptării prezentei decizii se evaluează în conformitate cu condițiile stabilite în Decizia 2005/338/CE.

(2) Cererile pentru eticheta ecologică care se înscriu în categoria de produse „servicii de camping” și care sunt depuse după data adoptării prezentei decizii dar până cel mai târziu la 31 octombrie 2009 se pot baza fie pe criteriile stabilite în Decizia 2005/338/CE, fie pe criteriile stabilite în prezenta decizie.

Aceste cereri se evaluează în conformitate cu criteriile pe care se bazează.

(3) În cazul în care eticheta ecologică se acordă pe baza unei cereri evaluate în conformitate cu criteriile stabilite în Decizia 2005/338/CE, eticheta ecologică respectivă poate fi utilizată până la 12 luni de la data adoptării prezentei decizii.

Articolul 8

Prezenta decizie se adresează statelor membre.

(1) JO L 237, 21.9.2000, p. 1.

(2) JO L 108, 29.4.2005, p. 67.

(3) JO L 124, 20.5.2003, p. 36.

(4) JO L 293, 22.11.2000, p. 18.

ANEXĂ

CADRU

Scopul criteriilor

Aceste criterii au ca scop stabilirea de limite privind principalele tipuri de impact asupra mediului în cele trei etape ale ciclului de viață al serviciului de campus (achiziționare, prestarea serviciului, deșeuri). În special, scopul lor este:

— limitarea consumului de energie;

— limitarea consumului de apă;

— limitarea producerii de deșeuri;

— favorizarea folosirii resurselor regenerabile și a substanțelor mai puțin periculoase pentru mediu;

— promovarea comunicării și educației în domeniul mediului.

Specificații

Structurile de locuit mobile prevăzute la articolul 1 sunt corturi, rulote, locuințe mobile (mobile homes) și autorulote. Instalațiile de cazare destinate găzduirii oaspeților sunt bungalo-uri, locuințe mobile (mobile homes) de închiriat și apartamente. Spațiile comune destinate serviciilor comune conțin instalații pentru spălat și gătit, supermarketuri și puncte de informare.

Cerințe de evaluare și verificare

Cerințele specifice de evaluare și verificare sunt indicate imediat după fiecare criteriu stabilit în secțiunile A și B.

După caz, se pot folosi și alte metode și standarde de încercare decât cele indicate pentru fiecare criteriu, dacă echivalența acestora este acceptată de organismul de resort care evaluează cererea.

În cazul în care solicitantul trebuie să furnizeze declarații, documentații, analize, rapoarte de încercare sau alte dovezi care să ateste respectarea criteriilor, se înțelege că acestea pot proveni de la solicitant și/sau furnizorul/furnizorii săi și/sau furnizorul/furnizorii acestora et caetera, după caz.

Organismele de resort desfășoară inspecții pe teren înainte de a acorda licența.

Dacă este cazul, organismele de resort pot solicita documente justificative sau pot efectua verificări independente. Pe perioada de valabilitate a licenței, organismele de resort monitorizează respectarea criteriilor.

Organismelor de resort li se recomandă ca, la evaluarea cererilor și monitorizarea respectării criteriilor, să ia în considerare implementarea de sisteme recunoscute de management de mediu, precum EMAS sau ISO 14001.

(Notă: aplicarea acestor sisteme de management nu este obligatorie.)

Cerințe generale

Pentru a putea solicita eticheta ecologică, solicitantul trebuie să îndeplinească cerințele comunitare, naționale și locale. Se garantează în special că:

1. Structura fizică este construită în mod legal și respectă toate legile sau reglementările aplicabile ale zonei în care este construită, în special cele legate de conservarea peisajului și a biodiversității.

2. Structura fizică respectă legile și reglementările comunitare, naționale și locale privind conservarea energiei, sursele de apă, tratarea apei și evacuarea apelor reziduale, colectarea și eliminarea deșeurilor, întreținerea și repararea echipamentelor, dispoziții referitoare la siguranță și sănătate.

3. Întreprinderea este operațională și a fost înregistrată în conformitate cu legislația națională și/sau locală, iar personalul acesteia este angajat în mod legal și asigurat.

SECȚIUNEA A

CRITERII OBLIGATORII MENȚIONATE LA ARTICOLUL 2 ALINEATUL (1)

ENERGIA

1. Electricitate din surse regenerabile

Cel puțin 50 % din energia electrică, folosită pentru toate scopurile, trebuie să provină din surse de energie regenerabile în conformitate cu definiția din Directiva 2001/77/CE a Parlamentului European și a Consiliului (1).

Acest criteriu nu se aplică cazul zonelor de camping care nu au acces la o piață care oferă energie provenită din surse de energie regenerabile.

Restricții contractuale cu caracter obligatoriu (cum ar fi prevederea de penalități) care impun păstrarea aceluiași furnizor de energie electrică pentru o perioadă de cel puțin 2 ani pot fi considerate ca „lipsă a accesului” la o piață care oferă energie electrică din surse de energie regenerabile.

Evaluare și verificare: Solicitantul prezintă o declarație din partea furnizorului de electricitate (sau contractul cu acesta) indicând natura sursei (surselor) de energie regenerabile, procentajul de electricitate furnizată provenită dintr-o sursă regenerabilă și o estimare a procentajului maxim care poate fi furnizat. În conformitate cu Directiva 2001/77/CE, sursele de energie regenerabile înseamnă sursele de energie regenerabile nefosile (eoliană, solară, geotermală, a valurilor, maremotrică, hidroelectrică, biomasă, gaz de depozit, gaz al instalațiilor de epurare a apelor uzate și biogaz). În cazul în care campingul nu are acces la o piață care să ofere energie din surse de energie regenerabile, trebuie prezentat un document care să ateste că s-a formulat o cerere de furnizare de energie din surse regenerabile.

2. Cărbuni și uleiuri grele

Nu se folosesc ca surse de energie uleiuri grele cu un conținut de sulf mai mare de 0,1 %, nici cărbuni. Se exclud de la acest criteriu cărbunii pentru șemineurile decorative.

Acest criteriu se aplică numai în cazul zonelor de camping dotate cu un sistem de încălzire independent.

Evaluare și verificare: Solicitantul prezintă o declarație de respectare a acestui criteriu, indicând natura surselor de energie utilizate.

3. Eficiență și generarea de căldură

În cazul în care, pe durata de valabilitate a etichetei ecologice acordate, se instalează un nou dispozitiv generator de căldură, acesta trebuie să fie o unitate de cogenerare cu randament ridicat [astfel cum este definită la articolul 3 și în anexa III la Directiva 2004/8/CE a Parlamentului European și a Consiliului (2)], o pompă de căldură sau un cazan eficient. Pentru ultima variantă, randamentul unui asemenea cazan trebuie să fie de 4 stele (circa 92 % la 50 °C și de circa 95 % la 70 °C), măsurat în conformitate cu Directiva 92/42/CEE a Consiliului (3) sau în conformitate cu normele și reglementările aplicabile pentru cazanele care nu fac obiectul directivei în cauză.

Cazanele de apă caldă alimentate cu combustibil lichid sau gazos, în conformitate cu definiția din Directiva 92/42/CEE, respectă standardele de randament echivalente cu cel puțin trei stele, după cum prevede directiva în cauză. Unitățile de cogenerare existente trebuie să fie conforme cu definiția randamentului ridicat din Directiva 2004/8/CE.

Eficiența cazanelor excluse din domeniul de aplicare al Directivei 92/42/CEE (4) trebuie să respecte instrucțiunile producătorului precum și legislația națională și locală cu privire la eficiență, dar pentru astfel de cazane (cu excepția cazanelor care funcționează cu biomasă) nu se acceptă o eficiență mai mică de 88 %.

Evaluare și verificare: Solicitantul prezintă specificațiile tehnice din partea celor responsabili de vânzarea și/sau întreținerea cazanului, în care se indică eficiența acestuia.

4. Aerul condiționat

Orice sistem de aer condiționat cumpărat în perioada de valabilitate a etichetei ecologice se trebuie să se clasifice cel puțin în clasa de eficiență energetică A, în conformitate cu Directiva 2002/31/CE a Comisiei (5) sau să aibă o eficiență energetică similară.

Notă: Acest criteriu nu se aplică aparatelor de aer condiționat care fie pot să folosească și alte surse de energie, fie sunt aparate aer-apă și apă-apă, fie unități cu un randament (putere de răcire) de peste 12 kW.

Evaluare și verificare: Solicitantul prezintă specificațiile tehnice din partea producătorului sau a tehnicienilor profesioniști responsabili cu instalarea, vânzarea și/sau întreținerea sistemului de climatizare a aerului.

5. Eficiența energetică a clădirilor

Campingul respectă legislația națională și reglementările locale cu privire la eficiența energetică și la performanța energetică a clădirilor.

Evaluare și verificare: Solicitantul prezintă certificatul energetic acordat în temeiul Directivei 2002/91/CE a Parlamentului European și a Consiliului (6) sau, în cazul în care acesta nu este disponibil în cadrul sistemului național de punere în aplicare, rezultatele unui audit energetic efectuat de un expert independent în materie de performanță energetică a clădirilor.

6. Izolația ferestrelor

Toate ferestrele din încăperile încălzite sau climatizate și din spațiile comune trebuie să fie izolate la un nivel corespunzător, în conformitate cu reglementările locale și cu condițiile climatice și dispun de un nivel corespunzător de izolare sonoră. (Acest lucru nu este valabil în cazul rulotelor/locuințelor mobile destinate închirierii care nu aparțin gestiunii zonei de camping).

Toate ferestrele din încăperile încălzite sau climatizate adăugate sau renovate după obținerea etichetei ecologice comunitare trebuie să respecte dispozițiile Directivei 2002/91/CE (articolele 4, 5 și 6) și ale Directivei 89/106/CEE a Consiliului (7), precum și reglementările tehnice naționale aferente pentru punerea în aplicare a acestora.

Evaluare și verificare: Solicitantul prezintă o declarație din partea unui tehnician profesionist, în care se indică respectarea acestui criteriu, furnizând, totodată, valorile de transmisie termică („valoarea U”). Pentru ferestrele care respectă dispozițiile Directivei 2002/91/CE, solicitantul prezintă certificatul energetic sau, în cazul în care acesta nu este disponibil în cadrul sistemului național de punere în aplicare, o declarație din partea constructorului.

7. Oprirea instalației de încălzire sau climatizare

În cazul în care încălzirea și/sau climatizarea nu se opresc automat atunci când se deschid ferestrele, la îndemâna oaspeților trebuie să se afle un aviz care să reamintească acestuia să închidă fereastra (ferestrele) atunci când sunt în funcțiune încălzirea sau climatizarea. Sistemele individuale de încălzire/climatizare achiziționate după obținerea etichetei ecologice comunitare trebuie să fie echipate cu dispozitive de oprire automată la deschiderea ferestrelor.

Acest criteriu se aplică numai în cazul campingurilor dotate cu instalații de încălzire și/sau climatizare.

Evaluare și verificare: Solicitantul furnizează o declarație privind respectarea acestui criteriu, însoțită (după caz) de textul cuprinzând informațiile furnizate oaspeților.

8. Stingerea luminii

În cazul în care nu există un sistem automat de stingere a luminii (luminilor) în spațiul de cazare destinat închirierii, trebuie să existe informații la îndemâna oaspeților care să îi invite să stingă lumina în momentul părăsirii spațiului de cazare.

Evaluare și verificare: Solicitantul prezintă o declarație privind respectarea acestui criteriu, însoțită de modalitățile de informare.

9. Becuri economice

(a) Cel puțin 80 % din toate becurile din zona de camping trebuie să aibă Clasa A de eficiență energetică, în conformitate cu Directiva 98/11/CE a Comisiei (8). Acest criteriu nu se aplică becurilor electrice ale căror caracteristici fizice nu permit înlocuirea cu becuri electrice cu un consum redus de energie.

(b) 100 % din becurile amplasate în locuri în care este posibil să rămână aprinse pentru mai mult de cinci ore zilnic trebuie să se înscrie în clasa A de eficiență energetică, în sensul definiției din Directiva 98/11/CE. Acest criteriu nu se aplică instalațiilor de iluminat ale căror caracteristici fizice nu permit înlocuirea cu becuri electrice cu un consum redus de energie. Evaluare și verificare: Solicitantul prezintă o declarație privind respectarea ambelor părți ale acestui criteriu, cu indicarea clasei de eficiență energetică a diferitelor becuri folosite.

10. Dispozitive de încălzire exterioare

Zona de camping trebuie să folosească numai dispozitive pe bază de surse de energie regenerabile pentru încălzirea zonelor exterioare precum spațiile pentru fumători sau spațiile exterioare destinate servirii mesei.

Evaluare și verificare: Solicitantul furnizează o declarație privind respectarea acestui criteriu, indicând natura surselor de energie în cazul dispozitivelor pe bază de surse de energie regenerabile.

APĂ

11. Debitul apei la robinete și dușuri

Debitul mediu al apei la robinete și dușuri, cu excepția robinetelor căzilor de baie, robinetelor de bucătărie și ale stațiilor de alimentare, nu trebuie să depășească 9 litri/minut.

Evaluare și verificare: Solicitantul prezintă o declarație privind respectarea acestui criteriu, precum și documente relevante, inclusiv o explicație privind modul în care campingul îndeplinește acest criteriu.

12. Pubelele din toalete

Fiecare toaletă trebuie să fie dotată cu o pubelă, pe care oaspetele este invitat să o utilizeze în locul toaletei pentru deșeurile corespunzătoare.

Evaluare și verificare: Solicitantul prezintă o declarație de îndeplinire a acestui criteriu, împreună cu documentele corespunzătoare privind informațiile furnizate oaspeților.

13. Debitul apei la pisoare

Toate pisoarele trebuie să fie dotate cu sisteme automate de tragere a apei (temporizate) sau manuale, astfel încât aceasta să nu curgă continuu.

Evaluare și verificare: Solicitantul prezintă o declarație privind respectarea acestui criteriu, însoțită de documentația corespunzătoare privind pisoarele instalate.

14. Schimbarea prosoapelor și a lenjeriei de pat

La momentul sosirii, oaspeții trebuie informați cu privire la politica de mediu a campingului. Aceste informații trebuie să includă faptul că lenjeria de pat și prosoapele din camere sunt schimbate la cerere sau cu frecvența stabilită prin politica de mediu a unității de cazare pentru oaspeți sau impuse de lege și/sau de reglementările naționale. Acest lucru se aplică numai în cazul spațiilor de cazare destinate închirierii unde serviciul de asigurare a prosoapelor și/sau a lenjeriei de pat este inclus.

Evaluare și verificare: Solicitantul prezintă o declarație privind respectarea acestui criteriu, împreună cu documentația din care să reiasă modul de informare a oaspeților și modul în care campingul respectă solicitările acestora.

15. Evacuarea corectă a apelor reziduale

Unitatea de cazare turistică trebuie să informeze oaspeții și personalul cu privire la utilizarea corectă a punctelor de evacuare a apelor reziduale, pentru a evita eliminarea, odată cu apa, de substanțe care ar putea împiedica tratarea apelor reziduale în conformitate cu planul municipal de gestionare a apelor reziduale și cu reglementările comunitare. În cazul în care nu este disponibil un plan municipal de gestionare a apelor reziduale, unitatea de cazare turistică trebuie să pună la dispoziție o listă generală a substanțelor care nu trebuie eliminate odată cu apa reziduală în conformitate cu Directiva 2006/118/CE a Parlamentului European și a Consiliului (9).

Evaluare și verificare: Solicitantul prezintă o declarație privind respectarea acestui criteriu și documentația pertinentă (dacă este disponibil, planul de gestionare a apelor reziduale și comunicarea către oaspeți și personal).

DETERGENȚI ȘI DEZINFECTANȚI

16. Punctul de vidanjare a toaletelor chimice (PVTC)

În cazul în care zona de camping este racordată la o fosă septică, deșeurile provenite din toaletele chimice sunt colectate și tratate fie separat, fie într-un alt mod adecvat. În cazul în care zona de camping este racordată la rețeaua de canalizare publică, este suficientă o fosă specială sau un punct de vidanjare care să împiedice scurgerile.

Evaluare și verificare: Solicitantul prezintă o declarație privind respectarea acestui criteriu, precum și o documentație relevantă cuprinzând toate cerințele specifice de eliminare a deșeurilor formulate de autoritatea locală, însoțită de informațiile privind toaleta chimică.

17. Dezinfectanți

Dezinfectanții trebuie folosiți numai în cazul în care sunt necesari pentru respectarea cerințelor legale de igienă.

Evaluare și verificare: Solicitantul prezintă o declarație privind respectarea acestui criteriu, însoțită de menționarea locurilor și situațiilor în care se folosesc dezinfectanți.

DEȘEURI

18. Sortarea deșeurilor de către oaspeți

Oaspeții trebuie informați cu privire la modul și locurile de sortare a deșeurilor în conformitate cu cele mai bune sisteme locale sau naționale în cadrul zonelor de care aparține campingul. Trebuie să fie ușor accesibile pubele adaptate pentru sortarea deșeurilor, precum și pubele pentru deșeurile obișnuite.

Evaluare și verificare: Solicitantul prezintă o declarație privind respectarea acestui criteriu, însoțită de documente pertinente privind informațiile oferite oaspeților și locurile în care sunt amplasate containerele în cadrul campingului.

19. Sortarea deșeurilor

Deșeurile trebuie sortate pe categoriile care pot fi tratate separat de către instalațiile locale sau naționale de gestionare a deșeurilor, acordându-se o atenție deosebită deșeurilor periculoase, care trebuie separate, colectate și eliminate în conformitate cu lista din Decizia 2000/532/CE a Comisiei (10) trebuind să se caute modalități adecvate de eliminare a acestora. Această listă include tonere, cerneluri, echipamente de refrigerare și electrice, baterii, becuri economice, produse farmaceutice, grăsimi/uleiuri, precum și aparate electrice, astfel cum se menționează în Directiva 2002/96/CE a Parlamentului European și a Consiliului (11) și în Directiva 2002/95/CE a Parlamentului European și a Consiliului (12).

În cazul în care administrația locală nu oferă servicii de colectare și/sau eliminare selectivă a deșeurilor, serviciul de camping trebuie să contacteze în scris administrația locală, exprimându-și disponibilitatea de a sorta deșeurile și îngrijorarea privind lipsa colectării și/sau eliminării selective a deșeurilor. În cazul în care autoritatea locală nu asigură eliminarea deșeurilor periculoase, solicitantul trebuie să obțină în fiecare an o declarație din partea autorității locale în care se specifică faptul că nu există un sistem de eliminare a deșeurilor periculoase.

Cererea adresată autorităților locale de a oferi servicii de colectare și/sau eliminare selectivă a deșeurilor trebuie prezentată anual.

Evaluare și verificare: Solicitantul prezintă o declarație privind respectarea acestui criteriu, însoțită de menționarea diverselor categorii de deșeuri acceptate de autoritățile locale și/sau de contracte pertinente cu agenții private. După caz, solicitantul prezintă anual declarația corespunzătoare adresată autorității locale.

20. Produse de unică folosință

Cu excepția cazului în care acest lucru este impus de lege, nu trebuie să se utilizeze produse de toaletă (ale căror recipiente nu pot fi refolosite) cum ar fi șampon și săpun, nici alte produse (de unică folosință), cum ar fi căști de duș, perii, pile de unghii etc. În cazul în care acest gen de produse de unică folosință sunt impuse de lege, solicitantul trebuie să ofere oaspeților ambele soluții și să îi încurajeze, prin informații/acțiuni de comunicare corespunzătoare, să utilizeze produsele care nu sunt de unică folosință.

Paharele și ceștile de unică folosință, precum și farfuriile și tacâmurile de unică folosință trebuie folosite doar dacă sunt făcute din materii prime regenerabile și sunt biodegradabile și compostabile în conformitate cu EN 13432.

Evaluare și verificare: Solicitantul prezintă o declarație privind respectarea acestui criteriu, însoțită de documentele pertinente care explică modul în care este îndeplinit acest criteriu (inclusiv orice act legislativ care impune utilizarea de produse de unică folosință) și de documente coerente cu privire la produsele ale căror recipiente pot fi reutilizate și/sau cu privire la informațiile comunicate oaspeților, prin care aceștia sunt încurajați să utilizeze produse care nu sunt de unică folosință (dacă este cazul).

Pentru a demonstra că paharele și ceștile de unică folosință, precum și farfuriile și tacâmurile de unică folosință îndeplinesc acest criteriu, trebuie să se prezinte dovezi de conformitate cu EN 13432.

21. Ambalarea produselor pentru micul dejun

Cu excepția cazului în care este impus de lege, nu trebuie să se folosească pentru micul dejun sau pentru alte servicii de alimentație produse ambalate ca porții individuale, exceptând produsele lactate tartinabile (cum ar fi untul, margarina și brânza topită), ciocolata și untul de arahide tartinabile, precum și gemurile și dulcețurile dietetice sau pentru regimurile dietetice sau diabetice.

Evaluare și verificare: Solicitantul prezintă o declarație privind respectarea acestui criteriu, precum și o explicație detaliată a modului în care unitatea de cazare îl îndeplinește, însoțite de o listă a produselor utilizate care sunt ambalate în porții individuale și de legislația care impune acest lucru.

ALTE SERVICII

22. Interzicerea fumatului în spațiile comune

În toate spațiile comune de incintă există o secțiune unde fumatul este interzis.

Evaluare și verificare: Solicitantul prezintă o declarație privind respectarea acestui criteriu.

23. Transportul public

Trebuie să se pună la îndemâna oaspeților și personalului informații cu privire la modul de utilizare a transportului public către și dinspre camping, prin intermediul principalelor mijloace de comunicare de care dispune acesta. În cazul în care nu există transport public adecvat, sunt furnizate informații privind alte mijloace de transport disponibile, preferabile din punct de vedere al mediului.

Evaluare și verificare: Solicitantul prezintă o declarație privind respectarea acestui criteriu, însoțită de copii ale materialelor informative disponibile.

MANAGEMENT GENERAL

Solicitanții care dispun de un sistem de management de mediu înregistrat în temeiul Regulamentului (CE) nr. 761/2001 al Parlamentului European și al Consiliului (13) sau certificat în conformitate cu ISO 14001 îndeplinesc în mod automat criteriile generale de management prezentate în continuare, cu excepția criteriilor 28, 29 și 30 (colectarea de date și informarea). În aceste cazuri, modul de verificare a respectării criteriilor în cauză este înregistrarea în conformitate cu EMAS sau certificarea ISO 14001.

24. Întreținerea și repararea cazanelor și a sistemelor de aer condiționat

Întreținerea și repararea cazanelor trebuie efectuată cel puțin o dată pe an sau mai des, în cazul în care acest lucru este impus de lege sau este necesar, de către profesioniști calificați corespunzător, respectând standardele CEI și standardele naționale, în cazurile în care acestea se aplică, sau în conformitate cu instrucțiunile producătorului;

Întreținerea sistemelor de aer condiționat (verificarea existenței de eventuale scurgeri și reparații) trebuie efectuată în conformitate cu Regulamentul (CE) nr. 842/2006 al Parlamentului European și al Consiliului (14), în funcție de volumul de gaze F (fluorurate cu efect de seră) conținut de sistem, după cum urmează:

— cel puțin o dată la 12 luni, pentru sistemele care conțin 3 kg sau mai mult de gaze F (aceasta nu se aplică echipamentelor cu sisteme etanșe etichetate ca atare și conținând mai puțin de 6 kg de gaze fluorurate cu efect de seră);

— cel puțin o dată la fiecare șase luni, pentru sistemele care conțin 30 kg sau mai mult de gaze F;

— cel puțin o dată la fiecare trei luni, pentru sistemele care conțin 300 kg sau mai mult de gaze F.

Evaluare și verificare: Solicitantul prezintă o declarație privind respectarea ambelor părți ale acestui criteriu, însoțită de o descriere a cazanelor și a programului de întreținere a acestora, precum și de detalii privind persoanele/societățile care efectuează întreținerea și aspectele verificate în cursul activităților de întreținere.

Pentru sistemele de aer condiționat care conțin 3 kg sau mai mult de gaze F, solicitantul prezintă evidențe privind cantitatea și tipul de gaze F instalate, orice cantități adăugate și cantitatea recuperată în cursul întreținerii, reparării și eliminării finale, precum și datele de identificare a societății sau tehnicianului care a efectuat reparația sau întreținerea, datele la care au avut loc verificările privind scurgerile și rezultatele acestora, precum și informații pertinente pentru identificarea echipamentelor staționare individuale care conțin peste 30 kg de gaze F.

25. Stabilirea politicii și programul de mediu

Conducerea trebuie să aibă o politică privind protecția mediului și să elaboreze o declarație simplă privind politica de protecție a mediului și un program de acțiune clar care să asigure aplicarea politicii de protecție a mediului.

Programul de acțiune identifică obiectivele de performanță în domeniul mediului referitoare la energie, apă, substanțe chimice și deșeuri, care se stabilesc o dată la doi ani, luând în considerare criteriile opționale și datele colectate, dacă sunt disponibile. Programul trebuie să precizeze persoana care acționează ca manager de mediu în zona de camping și care este responsabilă cu întreprinderea acțiunilor necesare și cu atingerea obiectivelor. Politica de mediu trebuie să fie disponibilă public spre consultare. Trebuie să se țină seama de comentariile și feedback-ul colectate de la oaspeți prin intermediul unui chestionar sau al unei liste-grilă.

Evaluare și verificare: Solicitantul prezintă o declarație de îndeplinire a acestui criteriu, împreună cu un exemplar din politica privind protecția mediului sau declarația privind această politică și programul de acțiune, precum și modul în care sunt luate în considerare contribuțiile oaspeților.

26. Pregătirea personalului

Campingul trebuie să asigure personalului informații și formare, inclusiv sub forma procedurilor scrise sau a manualelor, pentru a asigura aplicarea măsurilor de mediu și a încuraja un comportament responsabil față de mediu. În particular, trebuie luate în considerare următoarele aspecte:

În ceea ce privește economisirea energiei: — Personalul trebuie format cu privire la modurile de economisire a energiei.

În ceea ce privește economisirea apei: — Personalul este instruit să verifice zilnic scurgerile vizibile și să ia măsurile necesare. — Florile și spațiile exterioare sunt de obicei udate dimineața sau după apusul soarelui, în cazul în care condițiile regionale sau climatice permit acest lucru. — Personalul trebuie informat cu privire la politica zonei de camping referitoare la criteriul 14, în legătură cu schimbarea prosoapelor, și trebuie instruit cum să o respecte.

În ceea ce privește substanțele chimice: — Personalul este instruit să nu depășească cantitatea recomandată de detergenți și dezinfectanți indicată pe ambalajele acestora.

În ceea ce privește deșeurile: — Personalul trebuie format să colecteze, să separe și să depună în containerele adecvate deșeurile, în funcție de categoriile care pot fi tratate separat de instalațiile locale sau naționale de gestionare a deșeurilor, conform definiției de la criteriul 19. — Personalul trebuie format să colecteze, să separe și să depună în containerele adecvate deșeurile periculoase, conform listei din Decizia 2000/532/CE și definiției de la criteriul 19.

Formarea este asigurată pentru toți angajații noi, într-un interval de patru săptămâni de la data angajării lor, precum și pentru întregul personal cel puțin o dată pe an.

Evaluare și verificare: Solicitantul prezintă o declarație privind respectarea acestui criteriu, însoțită de detalii privind tipul de formare de care a beneficiat fiecare membru al personalului, precum și privind conținutul și datele formării. Solicitantul prezintă, de asemenea, copii ale procedurilor și comunicărilor către personal cu privire la toate aspectele menționate.

27. Informații pentru oaspeți

Campingul trebuie să pună la dispoziția oaspeților, inclusiv a participanților la conferințe, informații privind politica sa de mediu, inclusiv aspectele de siguranță și de prevenire a incendiilor, invitându-i să contribuie la implementarea acestora. Informațiile comunicate oaspeților trebuie să se refere la acțiunile întreprinse în temeiul politicii de mediu a unității de cazare și să ofere informații despre eticheta ecologică comunitară. Informațiile sunt comunicate oaspeților în mod activ, la recepție, atunci când acestora li se înmânează și un chestionar în care își pot exprima părerea privind aspectele de mediu ale zonei de camping. Anunțurile care îi invită pe oaspeți să susțină obiectivele de mediu trebuie să fie vizibile, fiind plasate în special în spațiile comune și în spațiile de cazare destinate închirierii.

Acțiunile specifice pentru fiecare domeniu în parte trebuie să fie:

În ceea ce privește energia: — Dacă este cazul, în conformitate cu criteriile nr. 7 și 8, informarea oaspeților cu privire la oprirea sistemelor de încălzire/aer condiționat și la stingerea luminii.

În ceea ce privește apa și apele reziduale: — În zone sanitare și băi trebuie să existe informații adecvate pentru oaspeți referitor la cum pot contribui la economisirea apei în zona de camping. — Oaspetele este invitat să informeze personalul cu privire la apariția oricăror scurgeri de apă. — În toalete trebuie să existe avize care să solicite oaspeților să arunce deșeurile în pubele și nu în vasele de toaletă. — Oaspeții sunt informați asupra nevoii și obligației de a evacua în mod corect apele reziduale din locuințele lor mobile.

În ceea ce privește deșeurile: — Oaspeții trebuie informați cu privire la politica campingului privind reducerea cantității de deșeuri și cu privire la utilizarea de alternative de calitate la produsele de unică folosință și ambalate în porții individuale și ar trebui încurajați să folosească produse care nu sunt de unică folosință, cu excepția cazurilor în care există o legislație care impune utilizarea de produse de unică folosință. — Oaspeții trebuie informați cu privire la modul și locurile de separare a deșeurilor în conformitate cu sistemele locale sau naționale în cadrul zonelor care aparțin de unitatea de cazare turistică și cu privire la locurile în care pot arunca substanțele periculoase.

Evaluare și verificare: Solicitantul prezintă o declarație privind respectarea acestui criteriu, însoțită de copii ale informațiilor și anunțurilor puse la dispoziția oaspeților și prezintă procedurile de distribuire și colectare a chestionarelor, precum și de valorificare a răspunsurilor primite.

28. Date privind consumul de apă și energie

Zona de camping trebuie să dispună de proceduri de colectare și monitorizare a datelor privind consumul total de energie (kWh), electricitate și alte surse de energie (KWh) și consumul de apă (litri).

Datele sunt colectate în momentul primirii fiecărei facturi de utilități sau cel puțin o dată la trei luni, pentru perioada în care zona de camping este deschisă, și sunt exprimate, de asemenea, sub formă de consum per noapte de cazare și per m2 de spațiu interior.

Campingul raportează anual rezultatele monitorizării către organismul de resort care a evaluat cererea.

Evaluare și verificare: Solicitantul prezintă o declarație privind respectarea acestui criteriu, însoțită de descrierea procedurilor. În momentul depunerii cererii, solicitantul furnizează datele privind consumurile menționate anterior aferente cel puțin unei perioade de șase luni înainte de depunerea cererii (în cazul în care acestea sunt disponibile), iar apoi furnizează în fiecare an datele aferente anului precedent sau perioadei de deschidere. În cazul zonelor rezidențiale (cu sejururi de lungă durată), numărul nopților de cazare se poate baza pe o estimare din partea proprietarului zonei de camping.

29. Colectarea altor date

Zona de camping trebuie să dispună de proceduri de colectare și monitorizare a datelor privind consumul de substanțe chimice exprimate în kg și/sau litri, specificându-se dacă produsul este concentrat sau nu, precum și cantitatea de deșeuri produsă (litri și/sau kg de deșeuri nesortate).

Datele se colectează, acolo unde este posibil, lunar sau cel puțin anual și se exprimă, de asemenea, în consum sau producție pe ședere peste noapte și pe m2 de spațiu interior.

Campingul raportează anual rezultatele monitorizării organismului de resort care a evaluat cererea.

Evaluare și verificare: Solicitantul prezintă o declarație privind respectarea acestui criteriu, însoțită de descrierea procedurilor. În momentul depunerii cererii, solicitantul furnizează datele privind consumurile menționate anterior aferente cel puțin unei perioade de șase luni înainte de depunerea cererii (în cazul în care acestea sunt disponibile), iar apoi furnizează în fiecare an datele aferente anului precedent. Solicitantul specifică serviciile oferite și dacă spălatul lenjeriei are loc în interiorul zonei de camping.

30. Informații incluse pe eticheta ecologică

Rubrica 2 a etichetei ecologice trebuie să conțină următorul text:

— Acest camping ia în mod activ măsuri pentru a utiliza surse de energie regenerabile, pentru a economisi energia și apa, pentru a reduce cantitatea de deșeuri și pentru a îmbunătăți mediul local.

Evaluare și verificare: Solicitantul prezintă un exemplu privind modul în care va folosi eticheta, însoțită de o declarație privind respectarea acestui criteriu.

SECȚIUNEA B

CRITERII OPȚIONALE MENȚIONATE LA ARTICOLUL 2 ALINEATELE (1) ȘI (2)

Fiecăruia dintre criteriile stabilite în prezenta secțiune i-a fost atribuită o valoare exprimată în puncte sau fracțiuni de puncte. Pentru a se califica în vederea obținerii etichetei ecologice, zonele de camping trebuie să cumuleze un număr minim de puncte. În cazul în care zona de camping nu oferă, în cadrul serviciilor sale, alte spații de cazare destinate găzduirii oaspeților, scorul minim necesar este 20; în caz contrar, scorul minim necesar este 24.

Scorul total necesar crește cu câte trei puncte pentru fiecare dintre următoarele servicii suplimentare oferite de proprietarul sau de administrația zonei de camping:

— serviciile de alimentație (inclusiv micul dejun);

— activitățile de agrement/fitness includ saune, piscine și alte astfel de instalații care se află pe terenul ocupat de camping. Dacă activitățile de agrement/fitness constau într-un centru de wellness, scorul necesar crește cu 5 puncte în loc de 3;

— spațiile verzi care nu fac parte din structura campingului, precum parcurile, pădurile și grădinile, dar care sunt deschise oaspeților.

ENERGIA

31. Generarea de electricitate din surse de energie regenerabile (până la 4 puncte)

Zona de camping trebuie să posede fie un sistem fotovoltaic (panou solar), fie un sistem hidroelectric local sau un generator de energie eoliană care să furnizeze sau care urmează să furnizeze cel puțin 20 % din consumul total de electricitate pe an (2 puncte).

Campingul trebuie să introducă în rețeaua electrică o cantitate netă de energie electrică produsă din surse de energie regenerabile (2 puncte).

Evaluare și verificare: Solicitantul prezintă o declarație privind respectarea acestui criteriu, însoțită de documente privind sistemul energetic fotovoltaic, hidroelectric, geotermal, pe bază de biomasă sau eolian, precum și date privind atât capacitatea potențială, cât și puterea reală a acestuia și documente cu privire la fluxurile de electricitate către și dinspre rețeaua electrică, drept dovadă privind contribuțiile nete sau electricitatea din surse de energie regenerabile introduse în rețeaua electrică.

32. Energie din surse de energie regenerabile (până la 2 puncte)

Cel puțin 70 % din cantitatea totală de energie folosită pentru încălzirea camerelor sau a apei calde sanitare trebuie să provină din surse de energie regenerabile (1,5 puncte, 2 puncte dacă 100 % din energia folosită de camping în acest scop provine din surse de energie regenerabile).

Evaluare și verificare: Solicitantul prezintă o declarație privind respectarea acestui criteriu, împreună cu date privind energia consumată pentru încălzirea camerelor și a apei calde, precum și documentația din care să reiasă că cel puțin 70 % din această energie provine din surse de energie regenerabile.

33. Eficiența energetică a cazanelor (1,5 puncte)

Zona de camping trebuie să posede un cazan (cazane) de patru stele în conformitate cu Directiva 92/42/CEE.

Evaluare și verificare: Solicitantul prezintă o declarație privind respectarea acestui criteriu, împreună cu documentația justificativă corespunzătoare.

34. Emisiile de NOx produse de cazane (1,5 puncte)

Cazanul (cazanele) trebuie să se înscrie în clasa 5 a standardului EN 297 prA3, care reglementează emisiile de NOx, și trebuie să emită sub 60 mg de NOx/kWh (pentru cazanele cu condensare de gaz) sau sub 70 mg NOx/kWh (pentru cazanele fără condensare de gaz, cu o putere nominală de până la 120 kW).

Evaluare și verificare: Solicitantul prezintă o declarație privind respectarea acestui criteriu, însoțită de un raport sau specificație tehnică din partea tehnicianului profesionist responsabil de vânzarea și/sau întreținerea cazanului.

35. Termoficare (1,5 puncte)

Pentru obținerea etichetei ecologice, încălzirea unității de cazare turistică trebuie furnizată de o rețea de termoficare eficientă, definită după cum urmează:

Generarea de căldură se face fie în unități de cogenerare cu randament ridicat, în conformitate cu definiția din Directiva 2004/8/CE și cu orice alte instrumente ale Comisiei adoptate în aplicarea respectivei directive, fie în cazane exclusiv pentru încălzire care au un randament echivalent sau superior valorilor de referință aplicabile stabilite în Decizia 2007/74/CE a Comisiei din 21 decembrie 2006 (15).

În plus:

— Conductele rețelei de termoficare trebuie să îndeplinească cerințele stabilite în standardele CEN aplicabile pentru astfel de conducte.

Evaluare și verificare: Solicitantul prezintă o declarație privind respectarea acestui criteriu, însoțită de documentația care dovedește racordarea la rețeaua de termoficare.

36. Producția combinată de energie termică și electrică (1,5 puncte)

Energia electrică și termică pentru camping trebuie furnizată de o unitate de cogenerare cu randament înalt, conform Directivei 2004/8/CE. Dacă campingul dispune de o astfel de unitate de cogenerare la fața locului, producția de energie termică și electrică a acesteia trebuie să asigure cel puțin 70 % din consumul total de energie termică și electrică al campingului. Cantitatea asigurată se calculează în conformitate cu metodologia prevăzută în Directiva 2004/8/CE.

Evaluare și verificare: Solicitantul furnizează o declarație privind respectarea acestui criteriu, însoțită de documentația privind centrala de producție combinată de energie termică și electrică.

37. Pompă de căldură (până la 2 puncte)

Zona de camping trebuie să posede o pompă de căldură care asigură încălzirea și/sau climatizarea (1,5 puncte). Campingul trebuie să dețină o pompă de căldură cu etichetă ecologică comunitară sau cu alt tip de etichetă ecologică ISO de tip I (2 puncte).

Evaluare și verificare: Solicitantul furnizează o declarație privind respectarea acestui criteriu, însoțită de documentația privind pompa de căldură.

38. Recuperarea căldurii (până la 1,5 puncte)

Zona de camping trebuie să posede un sistem de recuperare a căldurii pentru 1 (1 punct) sau 2 (1,5 puncte) dintre următoarele categorii: sisteme de refrigerare, ventilatoare, mașini de spălat rufe, mașini de spălat vase, piscină (piscine), apă reziduală menajeră.

Evaluare și verificare: Solicitantul furnizează o declarație privind respectarea acestui criteriu, însoțită de documentația privind sistemele de recuperare a căldurii.

39. Reglarea termică (1,5 puncte)

Trebuie să se poată regla individual temperatura din toate spațiile comune și din fiecare cameră de cazare.

Evaluare și verificare: Solicitantul furnizează o declarație privind respectarea acestui criteriu, însoțită de documentația privind sistemele de reglare termică.

40. Audituri de performanță energetică a clădirilor (1,5 puncte)

Campingul trebuie să facă din doi în doi ani obiectul unui audit de performanță energetică efectuat de un expert independent și să implementeze cel puțin două recomandări privind îmbunătățirea performanței energetice dintre cele rezultate în urma auditului.

Evaluare și verificare: Solicitantul prezintă raportul de audit al performanței energetice și documente detaliate cu privire la modul în care campingul îndeplinește acest criteriu.

41. Aer condiționat (până la 2 puncte)

Toate aparatele de aer condiționat din camping trebuie să aibă o eficiență energetică cu 15 % mai mare decât valoarea de calificare pentru clasa A din Directiva 2002/31/CE (1,5 puncte). Toate aparatele de aer condiționat din camping trebuie să aibă o eficiență energetică cu 30 % mai mare decât valoarea de calificare pentru clasa A din Directiva 2002/31/CE (2 puncte).

Criteriul nu se aplică în cazul aparatelor care pot folosi și alte surse de energie, al aparatelor aer-apă și apă-apă sau al unităților cu un randament (putere de răcire) de peste 12 kW.

Evaluare și verificare: Solicitantul prezintă documente pertinente care să dovedească respectarea acestui criteriu.

42. Oprirea automată a sistemelor de aer condiționat și de încălzire (1,5 puncte)

Trebuie să existe un sistem automat care oprește climatizarea spațiilor de cazare destinate închirierii în momentul deschiderii ferestrelor.

Evaluare și verificare: Solicitantul prezintă specificațiile tehnice din partea tehnicienilor profesioniști responsabili cu instalarea, vânzarea și/sau întreținerea sistemului de climatizare.

43. Arhitectura bioclimatică (3 puncte)

Clădirile din zona de camping trebuie să fie construite pe baza principiilor arhitecturii bioclimatice.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația corespunzătoare.

44. Frigidere (1 punct), mașini de spălat rufe (1 punct), mașini de spălat vase (1 punct), mașini de uscat rufe (1 punct) și echipamente de birou (1 punct) eficiente energetic (până la 3 puncte)

(a) (1 punct): Toate frigiderele de uz casnic trebuie să se înscrie în Clasa A, A + sau A++ de eficiență în conformitate cu Directiva 94/2/CE (16), iar toate frigo sau minibarurile trebuie să se înscrie cel puțin în Clasa B de eficiență. Evaluare și verificare: Solicitantul prezintă o documentație din care să reiasă clasa energetică a tuturor frigiderelor și frigo sau minibarurilor.

(b) (1 punct): Toate cuptoarele electrice de uz casnic trebuie să se înscrie în clasa de eficiență energetică A, în conformitate cu Directiva 2002/40/CE a Comisiei (17). Evaluare și verificare: Solicitantul prezintă o documentație din care să reiasă clasa energetică a tuturor cuptoarelor electrice de uz casnic. Notă: Criteriul nu se aplică în cazul cuptoarelor care nu funcționează pe bază de energie electrică sau care nu fac obiectul Directivei 2002/40/CE din alt motiv (de exemplu cuptoare industriale).

(c) (1 punct): Toate mașinile de spălat vase de uz casnic trebuie să se înscrie în Clasa A de eficiență energetică, în conformitate cu Directiva 97/17/CE a Comisiei (18). Evaluare și verificare: Solicitantul prezintă o documentație din care să reiasă clasa energetică a tuturor mașinilor de spălat vase. Notă: Criteriul nu se aplică în cazul mașinilor de spălat vase care nu fac obiectul Directivei 97/17/CE (de exemplu mașinile industriale de spălat vase).

(d) (1 punct): Toate mașinile de spălat rufe de uz casnic trebuie să se înscrie în Clasa A de eficiență energetică, în conformitate cu Directiva 95/12/CE (19). Evaluare și verificare: Solicitantul prezintă o documentație din care să reiasă clasa energetică a tuturor mașinilor de spălat rufe. Notă: Criteriul nu se aplică în cazul mașinilor de spălat rufe care nu fac obiectul Directivei 95/12/CE (de exemplu mașinile industriale de spălat rufe).

(e) (1 punct): Cel puțin 80 % din echipamentele pentru birou (computere, faxuri, imprimante, scanere, fotocopiatoare) trebuie să fie eligibile pentru acordarea etichetei „energy star” în conformitate cu Regulamentul (CE) nr. 106/2008 al Parlamentului European și al Consiliului (20) și în conformitate cu Decizia 2003/168/CE a Comisiei (21). Evaluare și verificare: Solicitantul prezintă o documentație din care să reiasă că echipamentul de birou este eligibil pentru acordarea etichetei „energy star”.

(f) (1 punct): Toate uscătoarele electrice de rufe trebuie să se înscrie în Clasa A de eficiență energetică, în conformitate cu Directiva 95/13/CE a Comisiei (22). Evaluare și verificare: Solicitantul prezintă o documentație din care să reiasă clasa energetică a tuturor uscătoarelor electrice de rufe. Notă: Criteriul nu se aplică în cazul uscătoarelor electrice de rufe care nu fac obiectul Directivei 95/13/CE (de exemplu uscătoarele industriale de rufe).

45. Uscătoare de mâini și de păr cu senzori de proximitate (până la 2 puncte)

Toate uscătoarele electrice de mâini (1 punct) și de păr (1 punct) trebuie să fie dotate cu senzori de proximitate sau trebuie să fi primit o etichetă ecologică ISO de tip I.

Evaluare și verificare: Solicitantul furnizează o documentație justificativă din care să reiasă modul în care se respectă acest criteriu în zona de camping.

46. Amplasarea frigiderelor (1 punct)

Frigiderele din bucătărie, chioșcuri și magazine sunt amplasate și reglate în conformitate cu principiile economiei de energie, pentru a reduce risipa de energie.

Evaluare și verificare: Solicitantul prezintă o explicație detaliată privind modul de respectare a acestui criteriu de către zona de camping.

47. Stingerea automată a luminii în spațiile de cazare destinate închirierii (1,5 puncte)

În 95 % din spațiile de cazare destinate închirierii trebuie să fie instalate sisteme automate care să asigure stingerea luminii în momentul părăsirii camerei de către oaspeți.

Evaluarea și verificarea: Solicitantul prezintă specificațiile tehnice din partea tehnicienilor profesioniști responsabili cu instalarea și/sau întreținerea sistemelor respective.

48. Dispozitive de temporizare în saune (1 punct)

Toate saunele și hamamurile trebuie să fie dotate cu temporizator sau trebuie să existe o procedură care să reglementeze pornirea/oprirea de către personal.

Evaluare și verificare: Solicitantul prezintă specificațiile tehnice din partea tehnicienilor profesioniști responsabili cu instalarea și/sau întreținerea sistemelor respective.

49. Încălzirea piscinelor utilizând surse de energie regenerabile (până la 1,5 puncte)

Energia folosită la încălzirea apei din piscine trebuie să provină din surse de energie regenerabile. Cel puțin 50 %: 1 punct, 100 %: 1,5 puncte.

Evaluare și verificare: Solicitantul prezintă o declarație privind respectarea acestui criteriu, însoțită de datele privind energia consumată pentru încălzirea apei din piscine și documentația în care este indicată cantitatea de energie provenită din surse de energie regenerabile.

50. Stingerea automată a sistemului de iluminat exterior (1,5 puncte)

Iluminatul exterior care nu este necesar din motive de securitate trebuie să se stingă automat după un interval de timp definit sau să fie activat printr-un senzor de proximitate.

Evaluare și verificare: Solicitantul prezintă specificațiile tehnice din partea tehnicienilor profesioniști responsabili cu instalarea și/sau întreținerea sistemelor respective.

APĂ

51. Valorificarea apelor pluviale (2 puncte) și a apelor reciclate (2 puncte)

(a) (2 puncte): Apele pluviale trebuie să fie colectate și utilizate în alte scopuri decât pentru uz menajer și consum. Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă și de garanțiile corespunzătoare că alimentarea cu apă menajeră și potabilă se face dintr-o sursă complet separată.

(b) (2 puncte): Apele reciclate sunt colectate și folosite în ale scopuri decât pentru uz menajer și consum. Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă respectivă și de garanțiile corespunzătoare că alimentarea cu apă menajeră și potabilă se face dintr-o sursă complet separată.

52. Sisteme de irigare automată pentru spațiile exterioare (1,5 puncte)

Zona de camping trebuie să folosească un sistem automat care să optimizeze timpii de irigare și consumul de apă pentru plante/spațiile verzi exterioare.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

53. Debitul apei la robinete și dușuri (1,5 puncte)

Debitul mediu în cazul tuturor robinetelor și dușurilor, cu excepția robinetelor de la vanele de baie și de la stațiile de alimentare, nu trebuie să depășească 8 litri/minut.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

54. Debitul apei la WC (1,5 puncte)

Cel puțin 95 % din vasele WC trebuie să consume cel mult 6 litri la o spălare.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

55. Consumul de apă al mașinilor de spălat vase (1 punct)

Consumul de apă al mașinilor de spălat vase [exprimat ca W(măsurată)] trebuie să fie mai mic sau egal cu valoarea limită calculată prin ecuația de mai jos, folosindu-se aceeași metodă de testare EN 50242 și ciclul de programe prevăzut de Directiva 97/17/CE:

W(măsurat) ≤ (0,625 × S) + 9,25

unde:

W(măsurată)= consumul de apă al mașinii de spălat vase măsurat în litri/ciclu, exprimat cu o zecimală,

S= numărul aplicabil de seturi standard în mașina de spălat vase.

Acest criteriu se aplică doar mașinilor de spălat vase de uz casnic.

Evaluare și verificare: Solicitantul prezintă specificațiile tehnice din partea tehnicienilor profesioniști responsabili de fabricarea, vânzarea sau întreținerea mașinilor de spălat vase sau dovezi care atestă că mașinile de spălat vase au primit eticheta ecologică comunitară.

56. Consumul de apă al mașinilor de spălat rufe (1 punct)

Mașinile de spălat rufe folosite în zona de camping de către oaspeți și personal sau cele folosite de furnizorul serviciului de spălare a rufelor trebuie să folosească cel mult 12 litri de apă per kg de rufe, măsurați în conformitate cu EN 60456, la același ciclu standard de 60 °C pentru rufe din bumbac folosit în cazul Directivei 95/12/CE.

Evaluare și verificare: Solicitantul prezintă specificațiile tehnice din partea tehnicienilor profesioniști responsabili de fabricarea, vânzarea sau întreținerea mașinilor de spălat rufe sau dovezi care atestă că mașinile de spălat rufe au primit eticheta ecologică comunitară. Administrația zonei de camping furnizează și documentație tehnică din partea furnizorului de servicii de spălat rufe, care atestă că mașinile folosite de acesta respectă acest criteriu.

57. Temperatura și debitul apei de la robinet (1 punct)

Cel puțin 95 % din robinete trebuie să permită reglarea precisă și promptă a temperaturii și a debitului apei.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

58. Temporizatoare de duș (1,5 puncte)

Toate dușurile din instalațiile sanitare/spațiile comune trebuie să aibă un dispozitiv de temporizare/proximitate care să întrerupă debitul apei după o perioadă dată sau în cazul în care dușul în cauză nu este folosit.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

59. Acoperirea piscinelor (1 punct)

În timpul nopții sau atunci când piscina umplută cu apă nu este folosită mai mult de o zi, piscina se acoperă pentru a preveni răcirea apei și pentru a reduce evaporarea.

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

60. Deszăpezirea (până la 1,5 puncte)

În cazul în care se impune deszăpezirea drumurilor, se folosesc mijloace mecanice sau nisip/pietriș pentru a garanta siguranța drumurilor din zona de camping în caz de îngheț/zăpadă (1,5 puncte).

În cazul în care se folosește deszăpezirea cu mijloace chimice, trebuie utilizate substanțe care nu conțin peste 1 % ioni de clorură (Cl-) (1 punct) sau agenți de deszăpezire care au primit eticheta ecologică comunitară sau alte etichete ecologice naționale sau regionale ISO de tip I (1,5 puncte).

Evaluare și verificare: Solicitantul prezintă o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

61. Indicații privind duritatea apei (până la 2 puncte)

În apropierea spațiilor sanitare/mașinilor de spălat rufe/mașinilor de spălat vase trebuie afișate explicații privind duritatea apei locale (1 punct), pentru a permite o mai bună folosire a detergenților de către oaspeți și personal sau trebuie folosit un sistem de dozare automată (1 punct) care să optimizeze folosirea detergenților în funcție de duritatea apei.

Evaluare și verificare: Solicitantul prezintă o declarație privind respectarea acestui criteriu, însoțită de documentația relevantă care atestă cum se informează oaspeții.

62. Pisoare cu economie de apă (1,5 puncte)

Toate pisoarele trebuie să folosească un sistem fără apă sau să aibă un sistem manual/electronic de tragere a apei, care permite ca apa să curgă o singură dată, în momentul folosirii pisoarului.

Evaluare și verificare: Solicitantul prezintă o documentație justificativă detaliată privind modul în care zona de camping îndeplinește acest criteriu.

63. Specii indigene folosite pentru noile plantații din exterior (1 punct)

Toate zonele exterioare plantate cu copaci și garduri vii trebuie să fie specii vegetale indigene.

Evaluare și verificare: Solicitantul prezintă specificația relevantă privind modul în care zona de camping îndeplinește acest criteriu, însoțită de o documentație justificativă corespunzătoare redactată de un expert.

DETERGENȚI ȘI DEZINFECTANȚI

64. Detergenți (până la 3 puncte)

Cel puțin 80 % din greutatea detergenților pentru spălare manuală și/sau a detergenților pentru mașini de spălat vase și/sau a detergenților pentru mașini de spălat rufe și/sau a detergenților de uz general folosiți de zona de camping destinată închirierii trebuie să fi primit eticheta ecologică comunitară sau alte etichete ecologice naționale sau regionale ISO de tip I (câte 1 punct pentru fiecare dintre aceste patru categorii de detergenți până la un total de maximum 3 puncte).

Evaluare și verificare: Solicitantul furnizează date și documentație (inclusiv facturile relevante) indicând cantitățile utilizate din aceste produse și cantitățile care au o etichetă ecologică.

65. Vopsele și lacuri de interior și de exterior (până la 2 puncte)

Cel puțin 50 % din zugrăveala interioară a structurilor și a spațiilor de cazare destinate închirierii, cu excepția rulotelor și a locuințelor mobile, trebuie realizată cu vopsele și lacuri care au primit eticheta ecologică comunitară sau alte etichete ecologice naționale sau regionale ISO de tip I. (1 punct pentru vopsele și lacuri de interior, 1 punct pentru cele de exterior)

Evaluare și verificare: Solicitantul furnizează date și o documentație (inclusiv facturile relevante) indicând cantitățile utilizate din aceste produse și cantitățile care au o etichetă ecologică.

66. Spălarea autovehiculelor numai în zone special amenajate (1 punct)

Spălarea autovehiculelor nu trebuie permisă sau trebuie permisă numai în zonele special amenajate pentru colectarea apei și a detergenților utilizați și direcționarea lor către sistemul de canalizare.

Evaluare și verificare: Solicitantul prezintă o declarație privind respectarea acestui criteriu, însoțită de documentația justificativă corespunzătoare.

67. Încurajarea utilizării de alternative la produsele artificiale pentru aprinderea grătarului (1 punct)

În locul produselor artificiale de aprindere a grătarului, în magazine trebuie să se vândă produse alternative, precum uleiul din semințe de rapiță sau produsele din cânepă.

Evaluare și verificare: Solicitantul prezintă o declarație privind respectarea acestui criteriu.

68. Bazine de înot: Dozarea dezinfectanților (1 punct) sau piscine naturale/ecologice (1 punct)

Piscina trebuie să dispună de un sistem de dozare automată care folosește cantitatea minimă de dezinfectant pentru a obține rezultatul igienic corespunzător (1 punct).

sau

Piscina trebuie să fie de tip ecologic/naturală, folosind doar elemente naturale pentru garantarea igienei și siguranței persoanelor care o utilizează (1 punct).

Evaluare și verificare: Solicitantul prezintă o documentație tehnică referitoare la sistemul de dozare automată sau la tipul de piscină ecologică/naturală și la întreținerea acesteia.

69. Curățarea mecanică (1 punct)

Zona de camping trebuie să dispună de proceduri precise de curățire nechimică, precum folosirea produselor din microfibră sau a altor materiale de curățire nechimice sau activități cu efecte similare.

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

70. Grădinăritul biologic (2 puncte)

Spațiile exterioare trebuie îngrijite fără a se folosi deloc pesticide sau în conformitate cu principiile culturii ecologice, în conformitate cu Regulamentul (CE) nr. 834/2007 al Consiliului (23), cu modificările ulterioare, sau în conformitate cu legislația națională sau schemele ecologice naționale recunoscute.

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare, după caz.

71. Produse împotriva insectelor și a animalelor dăunătoare (până la 2 puncte)

Concepția arhitecturală a clădirii și practicile de igienă (precum construcția pe piloni cu rolul de a împiedica pătrunderea șobolanilor în clădire, folosirea plaselor împotriva țânțarilor sau a spiralelor insectifuge) asigură reducerea la minimum a folosirii produselor împotriva insectelor și a animalelor dăunătoare (1 punct).

În cazul în care se folosesc produse împotriva insectelor și animalelor dăunătoare, se folosesc numai substanțe aprobate pentru agricultura biologică [în conformitate cu Regulamentul (CE) nr. 834/2007] sau care au primit eticheta ecologică comunitară sau alte etichete ecologice naționale sau regionale ISO de tip I (1 punct).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare, după caz.

DEȘEURI

72. Compost (până la 2 puncte)

Zona de camping trebuie să sorteze deșeurile organice corespunzătoare (deșeuri de grădinărit 1 punct; deșeuri menajere 1 punct) și asigură compostarea lor în conformitate cu instrucțiunile autorităților locale (de exemplu de către administrația locală, de către personalul zonei de camping sau de către o agenție privată).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare, după caz.

73. Recipiente de unică folosință pentru băuturi (2 puncte)

În zonele care se află în proprietatea sau administrarea directă a unității de cazare turistică nu trebuie să se ofere recipiente de unică folosință pentru băuturi.

Evaluare și verificare: Solicitantul furnizează o declarație privind respectarea acestui criteriu, însoțită de indicarea produselor de unică folosință utilizate, după caz, și legislația care solicită acest lucru.

74. Eliminarea uleiurilor/grăsimilor (până la 2 puncte)

Se instalează separatoare de grăsimi, iar uleiurile/grăsimile folosite pentru gătit trebuie colectate și eliminate în mod corespunzător (1 puncte). Oaspeților li se oferă posibilitatea de colectare și eliminare a grăsimilor/uleiurilor uzate (1 punct).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

75. Scurgeri din spațiile de parcare (1 punct)

Uleiurile și alte scurgeri similare provenite de la vehiculele din parcare trebuie colectate și eliminate corespunzător.

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

76. Articole textile, piese de mobilier și alte produse uzate (până la 3 puncte)

Articolele textile, piesele de mobilier și alte produse uzate, precum echipamentele electronice, trebuie donate unor organizații caritabile, conform politicii campingului (2 puncte), sau vândute (1 punct) altor asociații care colectează și redistribuie astfel de bunuri.

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare din partea asociațiilor.

ALTE SERVICII

77. Reglementarea traficului în zona de camping (1 punct)

Întregul trafic (oaspeți și întreținere/transport) în interiorul zonei de camping este limitat la anumite ore și în zone definite.

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

78. Traficul generat de zona de camping (1 punct)

În interiorul zonei de camping nu trebuie folosite vehicule cu motoare cu combustie pentru transport și întreținere.

Evaluare și verificare: Solicitantul furnizează o explicație privind modul în care zona de camping respectă acest criteriu, însoțită de documentația justificativă corespunzătoare.

79. Cărucioare pentru oaspeți folosite în interiorul zonei de camping (1 punct)

Pentru transportul bagajelor și al cumpărăturilor în interiorul zonei de camping, oaspeților le sunt puse la dispoziție, în mod gratuit, cărucioare sau alte mijloace de transport fără motor.

Evaluare și verificare: Solicitantul furnizează o explicație privind modul în care zona de camping respectă acest criteriu, însoțită de documentația justificativă corespunzătoare.

80. Suprafețe permeabile (1 punct)

Cel puțin 90 % din suprafața zonei de camping nu este acoperită cu asfalt/ciment sau alte materiale impermeabile care împiedică drenajul și buna aerisire a solului.

Evaluare și verificare: Solicitantul furnizează o explicație privind modul în care zona de camping respectă acest criteriu, însoțită de documentația justificativă corespunzătoare.

81. Amenajarea acoperișurilor (2 puncte)

Cel puțin 50 % din clădirile din zona de camping, care au un acoperiș adecvat (plan sau cu un unghi de înclinare mic) și nu sunt utilizate în alte scopuri, trebuie acoperite cu iarbă sau se plantează.

Evaluare și verificare: Solicitantul furnizează o explicație privind modul în care zona de camping respectă acest criteriu, însoțită de documentația justificativă corespunzătoare.

82. Comunicarea și educația în domeniul mediului (până la 3 puncte)

Zona de camping trebuie să ofere oaspeților informații în scopul comunicării și educației în materie de mediu privind biodiversitatea locală, peisajul și măsurile de conservare a naturii (1,5 puncte). Printre modalitățile de agrement puse la dispoziție oaspeților se numără elemente de educație din domeniul mediului (1,5 puncte).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare.

83. Fumatul interzis în spațiile comune și în spațiile de cazare destinate închirierii (până la 1,5 puncte)

Fumatul nu este permis în 100 % din spațiile comune interioare și cel puțin în 70 % (1 punct) sau cel puțin în 95 % (1,5 puncte) din spațiile de cazare destinate închirierii.

Evaluare și verificare: Solicitantul indică numărul și natura zonelor, precum și în care dintre acestea fumatul este interzis.

84. Biciclete (1,5 puncte)

Oaspeților trebuie să li se pună la dispoziție biciclete. (Cel puțin 3 biciclete la fiecare 50 de spații și/sau spații de cazare destinate închirierii.)

Evaluare și verificare: Solicitantul furnizează o explicație privind modul în care zona de camping respectă acest criteriu.

85. Serviciu de preluare a oaspeților (1 punct)

Campingul oferă oaspeților care folosesc transportul public servicii de preluare la sosire, cu mijloace de transport ecologice, precum automobile electrice sau sănii trase de cai.

Evaluare și verificare: Solicitantul prezintă o explicație a modului în care campingul îndeplinește acest criteriu, precum și un exemplu al modului în care le este comunicat oaspeților acest lucru.

86. Sticle returnabile sau reutilizabile (până la 3 puncte)

Zona de camping trebuie să ofere băuturi în sticle returnabile/reutilizabile: răcoritoare (1 punct), bere (1 punct), apă (1 punct).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare din partea furnizorilor sticlelor în cauză.

87. Utilizarea de produse care pot fi reîncărcate (până la 2 puncte)

Campingul trebuie să utilizeze numai acumulatori pentru telecomenzile TV (1 punct) și/sau numai cartușe de toner reîncărcabile pentru imprimante și fotocopiatoare (1 punct).

Evaluare și verificare: Solicitantul furnizează o explicație detaliată privind modul în care zona de camping respectă acest criteriu, însoțită de documentația justificativă corespunzătoare din partea furnizorilor de acumulatori și/sau furnizorii serviciilor de reîncărcare a cartușelor de toner.

88. Produse din hârtie (până la 3 puncte)

Cel puțin 80 % din hârtia/șervețelele igienice și/sau hârtia de birou folosită trebuie să fi primit eticheta ecologică comunitară sau alte etichete ecologice naționale sau regionale ISO de tip 1 (1 punct pentru fiecare dintre aceste două categorii de produse din hârtie).

Evaluare și verificare: Solicitantul furnizează date și documentație (inclusiv facturile relevante) indicând cantitățile utilizate din aceste produse și cantitățile care au o etichetă ecologică.

89. Bunuri de folosință îndelungată (până la 3 puncte)

Cel puțin 30 % din orice categorie de bunuri de folosință îndelungată (precum lenjerie de pat, prosoape, fețe de masă, computere, calculatoare portabile, televizoare, saltele, piese de mobilier, mașini de spălat rufe, mașini de spălat vase, frigidere, aspiratoare, carpete, becuri) prezente în zona de camping, inclusiv în spațiile de cazare destinate închirierii, trebuie să dețină eticheta ecologică comunitară sau alte etichete ecologice naționale sau regionale ISO de tip I (1 punct pentru fiecare din maximum trei categorii de bunuri de folosință îndelungată).

Evaluare și verificare: Solicitantul furnizează date și documentație, indicând cantitățile din aceste bunuri pe care le posedă, precum și cantitățile care dețin o etichetă ecologică.

90. Produse alimentare locale (până la 3 puncte)

La fiecare masă, inclusiv la micul dejun, trebuie oferite cel puțin două produse alimentare care sunt fabricate pe plan local și sunt de sezon (în cazul fructelor și legumelor proaspete) (1,5 puncte).

Dacă este cazul, trebuie interzis, în restaurante (1,5 puncte) și în magazinele alimentare (1,5 puncte), consumul speciilor locale pe cale de dispariție, cum ar fi anumite specii de pești și crustacee și animale sălbatice, precum și creveți a căror producție pune în pericol pădurile de mangrove.

Evaluare și verificare: Solicitantul furnizează o declarație privind respectarea acestui criteriu, însoțită de documentația justificativă corespunzătoare.

91. Alimente biologice (până la 3 puncte)

Principalele ingrediente ale cel puțin două feluri de mâncare (1 punct) sau ale întregului meniu, inclusiv la micul dejun (2 puncte), trebuie să fi fost produse prin metode de agricultură ecologică, în conformitate cu Regulamentul (CE) nr. 834/2007 sau cu o etichetă ecologică ISO de tip I.

Evaluare și verificare: Solicitantul furnizează o declarație privind respectarea acestui criteriu, însoțită de documentația justificativă corespunzătoare.

92. Calitatea aerului interior (până la 4 puncte)

Campingul trebuie să ofere o calitate optimă a aerului interior prin intermediul uneia sau mai multora dintre următoarele măsuri:

— Camerele și spațiile de cazare destinate închirierii și spațiile comune trebuie să respecte cerințele prevăzute la punctul 3 din anexa I la Directiva 89/106/CEE a Consiliului (24), vopsitoria, decorațiunile, mobilierul și alte materiale prezente în acestea trebuind să fie certificate de eticheta ecologică comunitară sau de altă etichetă ecologică ISO de tip I care garantează emisii reduse de carbon (2 puncte).

— Camerele, spațiile de cazare destinate închirierii, precum și spațiile comune trebuie să nu fie parfumate, cearceafurile, prosoapele și textilele trebuie să fie spălate cu detergenți fără parfum (1 punct) iar curățenia trebuie realizată cu produse fără parfum (1 punct).

Evaluare și verificare: Solicitantul prezintă o declarație privind respectarea acestui criteriu, însoțită de documentația justificativă corespunzătoare. În ceea ce privește cerința referitoare la absența parfumului, o listă a componentelor/ingredientelor produselor de spălat și de curățat fără parfum este considerată suficientă.

MANAGEMENT GENERAL

93. Înregistrarea EMAS (3 puncte), certificatul ISO (2 puncte) pentru zona de camping

Zona de camping este înregistrată în cadrul sistemului comunitar de management ecologic și de audit (EMAS) (3 puncte) sau certificată în conformitate cu standardul ISO 14001 (2 puncte).

Evaluare și verificare: Solicitantul furnizează dovada înregistrării EMAS sau a certificării ISO 14001.

94. Înregistrarea EMAS (1,5 puncte) sau certificatul ISO (1 punct) pentru furnizori

Cel puțin unul dintre principalii furnizori de produse sau de servicii ai zonei de camping deține înregistrarea EMAS (1,5 puncte) sau certificatul ISO 14001 (1 punct).

Evaluare și verificare: Solicitantul furnizează dovezile corespunzătoare pentru înregistrarea EMAS sau pentru certificarea ISO 14001 pentru cel puțin unul dintre furnizorii săi principali.

95. Respectarea de către subcontractanți a criteriilor obligatorii (până la 4 puncte)

În cazul în care se subcontractează servicii suplimentare de alimentație sau activități de agrement/fitness, aceste servicii trebuie să îndeplinească toate criteriile obligatorii din prezenta anexă aplicabile serviciilor respective (2 puncte pentru fiecare serviciu de alimentație și/sau instalație de agrement/fitness din cadrul campingului).

Evaluare și verificare: Solicitantul furnizează documentația corespunzătoare privind acordurile contractuale cu subcontractanții săi privind respectarea de către aceștia a criteriilor obligatorii.

96. Contorizarea apei și a energiei (până la 2 puncte)

Campingul are instalate contoare suplimentare astfel încât să permită colectarea de date cu privire la consumul diferitelor activități și/sau mașini, precum camere, servicii de spălătorie și de gătit și/sau anumite mașini precum frigidere, mașini de spălat rufe, etc. (1 punct). Fiecare spațiu are propriul său contor de energie și/sau apometru (1 punct).

Evaluare și verificare: Solicitantul furnizează o explicație detaliată privind respectarea acestui criteriu, însoțită de o analiză a datelor colectate (în cazul este deja disponibilă).

97. Acțiuni suplimentare privind mediul (maximum 3 puncte)

Fie:

(a) Acțiuni suplimentare privind mediul (până la 1,5 puncte fiecare, până la o valoare maximă de 3 puncte): Pentru a îmbunătăți performanțele de mediu ale zonei de camping, administrația acesteia desfășoară acțiuni suplimentare față de cele pentru care au fost specificate criterii în prezenta secțiune sau în secțiunea A. Organismul de resort care evaluează cererea atribuie acestor activități un scor care nu depășește 1,5 puncte pe acțiune. Evaluare și verificare: Solicitantul furnizează o declarație privind respectarea acestui criteriu, însoțită de descrierea completă a fiecărei acțiuni suplimentare a cărei luare în considerare o solicită. sau

(b) Acordarea etichetei ecologice (3 puncte): Zona de camping primește una dintre etichetele ecologice naționale sau regionale ISO de tip I. Evaluare și verificare: Solicitantul furnizează dovezi corespunzătoare din care să reiasă că i-a fost acordată o etichetă ecologică.

(1) JO L 283, 27.10.2001, p. 33.

(2) JO L 52, 21.2.2004, p. 50.

(3) JO L 167, 22.6.1992, p. 17.

(4) Dispozițiile articolului 3 din Directiva 92/42/CEE exclud următoarele cazane: cazane de apă caldă care pot fi alimentate cu alte tipuri de combustibil, inclusiv combustibil solid; echipamente pentru prepararea instantanee a apei calde; cazane destinate să fie alimentate cu un combustibil ale cărui proprietăți diferă în mod apreciabil de proprietățile combustibililor lichizi și gazoși comercializați în mod curent (gaz rezultat din deșeurile industriale, biogaz etc.); mașini de gătit și aparate destinate în special încălzirii spațiilor în care sunt instalate și care au ca funcție subsidiară furnizarea apei calde pentru încălzirea centrală și a apei calde sanitare.

(5) JO L 86, 3.4.2002, p. 26.

(6) JO L 1, 4.1.2003, p. 65.

(7) JO L 40, 11.2.1989, p. 12.

(8) JO L 71, 10.3.1998, p. 1.

(9) JO L 372, 27.12.2006, p. 19.

(10) JO L 226, 6.9.2000, p. 3.

(11) JO L 37, 13.2.2003, p. 24.

(12) JO L 37, 13.2.2003, p. 19.

(13) JO L 114, 24.4.2001, p. 1.

(14) JO L 161, 14.6.2006, p. 1.

(15) JO L 32, 6.2.2007, p. 183.

(16) JO L 45, 17.2.1994, p. 1.

(17) JO L 128, 15.5.2002, p. 45.

(18) JO L 118, 7.5.1997, p. 1.

(19) JO L 136, 21.6.1995, p. 1.

(20) JO L 39, 13.2.2008, p. 1.

(21) JO L 67, 12.3.2003, p. 22.

(22) JO L 136, 21.6.1995, p. 28.

(23) JO L 189, 20.7.2007, p. 1.

(24) JO L 40, 11.2.1989, p. 12.